OpenLLM-France/wikimedia huggingface dataset:
# Thomastown

Thomastown, historikoki Ballymacandan (gaeleraz Baile Mhic Andáin) Irlandako Errepublikako Kilkennyko konderrian dagoen herri txikia da, hala ere konderriko bigarrena. Nore ibaiaren ertzean kokatzen da eta ondoan daukan Jerpoint Abbey monasterioa du ondasun nabarmenena.

## Historia

Thomastown XIII mendean sortu zuten anglo-normandiarrek ibaia gurutzatzeko puntu egokia baitzen. Berehala gotorleku bat ezarri zuten bertan eta herria harresi batez inguratu zuten. Oraindik aztarna batzuk ikus daitezke, zubiaren alde banatako dorreak eta Andre Mariaren eliza besteak beste.
Jerpoint Abbey monasterioa Thomastownetik bi kilometrotara dago eta herria bera baino lehenagokoa da, XII mendekoa hain zuzen ere. Bertakoek diote San Nikolas Barikoaren aztarnak daudela monasterioan gordeta.

## Ondasun nabarmenak

* Jerpoint Abbey monasterioa
* Kilfane Glen: 1790 urteko lorategiak. Estilo erromantikoan eginak daude eta 1993an Europako Kultur Batzordearen saria jaso zuten.
* Grennan gazteluaren aztarnak

## Herritar ezagunak

* George Berkeley (1685-1753), filosofoa.

## Kirolak

Mount Juliet Golf Course zelaian golf txapelketak izaten dira. 1993 eta 1995 artean Europako PGA Tourreko Irlandako Opena bertan jokatu zen. 2002 eta 2004ean WGC-American Express txapelketa izan da.

## Iruditegia

* Jerpoint Abbey monasterioa
* Thomastown Mill errota
* Gazteluaren aztarnak
* Market Street, Thomastown

## Kanpo estekak

* Datuak: Q1433139
* Multimedia: Thomastown / Q1433139
# Thomastown (Tonyrefail)

Thomastown, Galesko udalerri bat da, Rhondda Cynon Taf konderrian.

## Kanpo estekak

* Datuak: Q25172112
* Multimedia: Thomastown, Rhondda Cynon Taf / Q25172112
# Thomasville (Alabama)

Thomasville Alabamako hiri bat da. Clarke konderrian kokatua dago. 2010ean 4.209 biztanle zituen, 186,2 kilometro koadrotan banatuta.

## Ikus, gainera

* Clarke konderria

## Kanpo estekak

* Datuak: Q79885
* Multimedia: Thomasville, Alabama / Q79885
# Tithoniar

Tithoniarra Nazioarteko Batzorde Estratigrafikoak ezarri duen Jurasiko Berantiarreko hirugarren eta azken adina da, edo Goi Jurasikoko azken estaia. Orain dela 152.1 ± 0.9 Ma eta 145.0 ± 4 artean hedatzen da. Tithoniarraren aurretik Kimmeridgiarra izan zen eta, ondoren, Kretazeoko Berriasiarra.

## Izendapena

Tithoniarra Albert Oppel literatura zientifikoan aurkeztu zuen 1865ean. Tithoniar izena ezohikoa da izen geologikoetan, greziar mitologiatik datorrelako leku izenetik beharrean. Titono, Troiako Laomedonen semea zen eta Eosekin maitemindu zen, egunsentiko greziar jainkosa. Bere izena aukeratu zuen etapa estratigrafiko honetarako Tithoniarra Kretazikoaren egunsentiarekin eskutik helduta aurkitzen delako. Tithoniarraren oinarriari GSSPren marka falta zaio. Tithoniaren oinarrizko definizioa Gravesia ammonite generoaren lehen agerpena da.

## Erreferentziak

* ↑ (Ingelesez) Ogg, J. G.; Hinnov, L. A.; Huang, C.. (2012-01-01). Gradstein, Felix M. ed. «Chapter 26 - Jurassic» The Geologic Time Scale (Elsevier): 731–791. doi:10.1016/b978-0-444-59425-9.00026-3. ISBN 978-0-444-59425-9. (Noiz kontsultatua: 2021-12-08).
* ↑ «International Commission on Stratigraphy» jurassic.stratigraphy.org (Noiz kontsultatua: 2021-12-08).

## Kanpo estekak

* Datuak: Q855125
# Titiburutako

Titiburutakoak (ingelesez: pasties) titiburuak estaltzeko erabiltzen diren gorputz eranskailuak dira. Tiburutakoak striptease eta burlesque delako ikuskizunekin lotzen badira ere, sarritan janzten dira topless egitea edota biluzik ibiltzea debekatuta dauden hondartza eta toki publikoetan.

## Diseinua

Titiburutakoak eskuragarri daude hainbat koloretan, formatan eta neurritan. Dena dela, neurriari dagokionez, titiburuen areolak estaltzeko neurria izan ohi dute. Hauek titiburuei itsasteko zinta itsasgarri bereziak edo Arabiako goma bezalako gai itsasgarriak erabiltzen dira.

## Iruditegia

* Titiburutako urdinak daramatzan emakume bat hondartzan.
* Top gardenaren azpian titiburutakoak daramatzan modeloa.

## Erreferentziak

* ↑ (Ingelesez) «Pasties» Bikini Science jatorrizkotik artxibatua (artxibatze data: 2009-04-03) (Noiz kontsultatua: 2009-04-11).

## Kanpo estekak

* Datuak: Q2032056
* Multimedia: Pasties (clothing) / Q2032056
# Titica

Teca Miguel Garcia, ezagunagoa Titica izenaz, (Luanda, Angola, 1987ko ekainaren 26a) angolar abeslari transgeneroa da. Kuduro musika-estiloko abeslaririk nabarmenenetakoa da Angolan, 2011n Urteko Kuduro Artistarik Onenaren sarirako hautagaia izan zen.

## Diskografia

* 2011 — Chão
* 2013 — Olho Boneco
* 2014 — De Última à Primeira
* Datuak: Q2514348
# Titi (animalia)

Titi hainbat tximino espezieren izen arrunta da. Hego Amerikan bizi dira, Amazonas ibaiaren eta haren adarren ibarretan, Peruko barrualdean eta Brasilgo hego-ekialdeko oihanetan batez ere. Neurriz txikiak izaten dira, 14-30 cm luze. Isatsa gorputza bezain luzea edo luzeagoa izaten dute. Ilea ere luzea eta leuna dute. Izaeraz beldurti samarrak eta baketsuak diren arren, ehiztari trebeak dira; animalia txikiak harrapatzen eta jaten dituzte.
Titi izena duten tximino espezieak:
* Callitrichinae subfamiliako (edo, autore batzuen arabera, Callitrichidae familiako) espezie guztien izen arrunta da:
** Callithrix: C. acariensis, C. argentata, C. aurita, C. chrysoleuca, C. emiliae, C. flaviceps, C. geoffroyi, C. humeralifera, C. humilis, C. intermedia, C. jacchus, C. kuhlii, C. leucippe, C. manicorensis, C. marcai, C. mauesi, C. melanura, C. nigriceps, C. penicillata, C. pygmaea C. saterei.
** Leontopithecus: L. caissara, L. chrysomelas, L. chrysopygus, L. rosalia.
** Saguinus: S. bicolor, S. fuscicollis, S. geoffroyi, S. graellsi, S. imperator, S. inustus, S. labiatus, S. leucopus, S. martinsi, S. melanoleucus, S. midas, S. mystax, S. niger, S. nigricollis, S. oedipus, S. pileatus, S. tripartitus.
** Callimico: C. goeldii.
* Pitheciidae familiako, Callicebinae subfamiliako eta Callicebus generoko honako hauek: C. bernhardi, C. brunneus, C. caligatus C. cinerascens, C. coimbrai, C. cupreus, C. donacophilus C. dubius, C. hoffmannsi, C. modestus, C. moloch, C. oenanthe, C. olallae, C. personatus, C. stephennashi, C. torquatus.
* Cebidae familiako, Chrysotrichinae subfamiliako eta Saimiriinae taldeko Saimiri generoan honako hauek: S. boliviensis, S. oerstedii, S. siureus, S. ustus, S. vanzolinii.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q3595952
# Titi (argipena)

Titi izenak hainbat adiera ditu:
* Titi: Hego Amerikako tximinoa.
* Titi: ugatza.
* Titi: Cristian Chagas Tarouco futbolariaren ezizena.
# Titiburu

Gizakien anatomian titiburua, titiaren erdialde inguruan dagoen protuberantzia txiki bat da. 15 eta 20 esne hodi artean ditu inguru osoan, oso sentikorra den azal zati batez inguratuta dago eta kolore ilunagoa du, areola bezala ezagutzen dena. Bere betebehar fisiologikoa, emakumeetan, titia hartzen ari den umeari, ugatzetan haurdunaldian eta umearen edoskitze garaian sortzen den esnea ematea da. Gizonezkoetan, titiburuak ez dira kontutan hartzen. Hala ere, gizonetan, edoskitze kasu salbuespengarriak gertatu izan dira.
Ugaztun jaio berriek, jaiotzatik dute titiburua bilatzearen sena, aldi berean, bertatik, elikatzeko behar duen esnea zurrupatuz. Titiburuak beti kopuru bikoitian daude ugaztun eme guztietan, eta oso gutxitan gertatzen da euren kumeak elikatzeko titiburuak ez dituzten ugaztunen kasuak, ornitorrinkoa eta ekidna bezala. Hauek, euren esnea, larruazaletik isurtzen dute euren kumeak elikatzeko.
Titiburua eta areola, gorputzeko toki erogenoak ere badira, emakumeentzat zein gizonentzat. Titiburuak, fereka leunekin estimulatuz gero, tente jar daitezke, pertsona, maitasuna egiteko prest dagoela adierazten duen zeinuetako bat, tenperatura hotzek edo kanpoan denbora asko egoteak eragin berbera izan dezakeen arren, tentetuz. Haurdunaldiak eta ondorengo esneemate garaian, titiburua pixka bat hazi egiten da, prozesu honen amaieran, behin betikoa izan daitekeen hazkuntza.
Pertsona gehienek, bi titiburu garatzen dituzte, bana titi bakoitzean, batzuk bi baino gehiago dituzten arren, eta hauei titiburu supernumerariodunak deitzen zaie. Gainontzeko ugaztunek, hainbat titiburu pare izaten dute, 3, 4 edo, zerriaren kasuan bezala, 7.

## Erreferentziak

* ↑ «Titiburu». Euskaltzaindiaren Hiztegia. (Noiz kontsultatua: 2021-04-04.)

## Kanpo estekak

* (Gaztelaniaz) Titiburuaren anatomia
* Datuak: Q188641
* Multimedia: Nipples / Q188641
# Thun

Thun (frantsesez Thoune) Suitzako Berna kantonamenduko udalerria da. Hiria Bernatik 30 kilometrora dago hegoaldean eta Berna bezalaxe, Aar ibaiak zeharkatzen du herrigunea.

## Hiri senidetuak

Thun ondorengo hiriarekin senidetuta dago:
* Gabrovo (Bulgaria)

## Kanpo estekak

* Udalaren webgune ofiziala (Alemanez) (Ingelesez)
* Datuak: Q68978
* Multimedia: Thun / Q68978
# Thun barruti administratiboa

Thun barruti administratiboa (alemanez: Verwaltungskreis Thun) Berna kantonamenduan dagoen Suitzako barrutia da. Bere hiriburua Thun da. 322 kilometro koadroko azalera du eta 103.233 biztanle.

## Udalerriak

Amsoldingen Blumenstein Buchholterberg Burgistein Eriz Fahrni Forst-Längenbühl Gurzelen Heiligenschwendi Heimberg Hilterfingen Höfen $^{(en)}$ Homberg Horrenbach-Buchen Kienersrüti $^{(en)}$ Niederstocken $^{(en)}$ Oberhofen am Thunersee Oberlangenegg Oberstocken $^{(en)}$ Pohlern Reutigen Schwendibach Seftigen Sigriswil Steffisburg Teuffenthal (BE) Thierachern Thun Uebeschi Uetendorf Unterlangenegg Uttigen Wachseldorn Wattenwil Zwieselberg Stocken-Höfen

## Kanpo estekak

* Datuak: Q678914
* Multimedia: Thun (administrative district) / Q678914
# Thunar

Thunar Xfce-ren fitxategi kudeatzaile lehenetsia da, Xffm ordezkatuz. Benedikt Meurer-ek garatua da. GNOME-ren Nautilus-en oinarrituta dago baina abiadura hobea, erabilerraztasuna eta memoria kontsumo txikiagoa eskeintzeko diseinaturik dago. Plugin-ak jasatzen ditu eta freedesktop.org-en ezarritako estandarrak [ext a https://web.archive.org/web/20091101161341/http://thunar.xfce.org/wiki/requirements:standards] betetzen ditu. Thunar izena Thor jainkoaren izenean du jatorria.

## Interfazea

Thunar interfazea nukleoa baino lehenago garatua izan zen, RAD paradigma jarraituz. Python lengoaian idatzi zen lehen zirriborroa eta erabiltzaileek eskatu ahala ezaugarri berriak erantsi eta interfaze grafikoa aldatu zaizkio. Thunar-en helburuetako bat Unix-eko zuhaitz egituretan oinarrituriko beste fitxategi kudeatzaileez ezberdinduko duen interfaze grafiko bat eskeintzea da.

## API

Thunar-ek beste garatzaileentzako API bat hornitzen du. Fitxategi sistementzat plataforma anitzentzako programazio interfaz bat lortzen da thunar-vfs erabiliz; Thunar-ek, aldiz, kudeatzailearentzat berarentzat luzapenak garatzeko liburutegi bat eskaintzen du.

## Kanpo estekak

* (Ingelesez) Thunar-en web ofiziala
* (Ingelesez) Thunar-en wiki ofiziala
* (Ingelesez) Thunar-entzako plugin-ak
* Datuak: Q757834
* Multimedia: Thunar / Q757834
# Thunder Bay (filma)

Thunder Bay (eusk. 'Trumoiaren badia') 1953ko Anthony Mann estatubatuar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
Steve Martin eta Johnny Gambi petrolio bilatzaile ausartak Mexikoko Golkoaren hondoan “urre beltza” dagoela sinistuta daude. Kermitt MacDonald dirudunak ekonomikoki babesten du ekaitzen aurkako plataforma bat eraikitzeko Martinen egitasmoa.

## Aktoreak

* James Stewart: Steve Martin
* Joanne Dru: Stella Rigaud
* Gilbert Roland: Teche Bossier
* Dan Duryea: Johnny Gambi
* Jay C. Flippen: Kermit MacDonald
* Harry Morgan: MacDonalden laguntzailea

## Erreferentziak

* ↑ www.sansebastianfestival.com

## Kanpo estekak

* Datuak: Q1090658
* Multimedia: Thunder Bay (film) / Q1090658
# Thunderball (filma)

Thunderball (euskaraz Trumoi-bola) 1964eko Terence Young ingeles zinema zuzendariaren espioitza filma da, Ian Fleming idazlearen Thunderball eleberrian oinarritua, James Bond pertsonaia protagonista duena. Bertan, Sean Connery, Claudine Auger, Adolfo Celi, Luciana Paluzzi, Rik Van Nutter, Desmond Llewelyn eta Bernard Lee aktoreek antzeztu zuten.

## Argumentua

SPECTRE erakunde sekretuak OTANen base ingeles batean bere kide Angelo Palazzi (Paul Stassino) iruzurgilea infiltratzeko asmoa du, bi misil nuklearrez hornitutako Vulcan Vindicator hegazkinaz jabe dadin. Bere asmoa lortzean, SPECTREk 100 milioi libera esterlina jaso edota AEBetako edo Erresuma Batuko hiri bat suntsitzeko mehatxua luzatu du.
Kasua 007 agenteari (Sean Connery) eman zaio: Bahametara joan eta han itxuraz denbora pasa dabilen Emilio Largo (Adolfo Celi) aberats misteriotsuaren Domino (Claudine Auger) izeneko emakume erakargarria ezagutu du, baina Largo SPECTREko agintean bigarrena da. Bitartean, James Bond bahitutako hegazkina topatzen saiatzen da; horretarako, hiltzaile talde baten buru Fiona Volpe (Luciana Paluzzi) eta Largoren morroiei aurre egin die.

## Aktoreak

* Sean Connery: James Bond
* Adolfo Celi: Emilio Largo (2. zbk)
* Claudine Auger: Dominique Derval
* Rik Van Nutter: Felix Leiter
* Philip Locke: Vargas
* Luciana Paluzzi: Fiona Volpe
* Guy Doleman: Lippe kondea
* Bernard Lee: M
* Desmond Llewelyn: Q
* Lois Maxwell: Moneypenny andereinoa
* Martine Beswick: Paula Caplan
* Anthony Dawson:Ernst Stavro Blofeld
* Molly Peters: Patricia Fearing
* Paul Stasino: Françoise Derval komandantea/angelo Palazzi

## Kanpo estekak

* Thunderball filmaren IMDBko fitxa irakurgai (Ingelesez)
* James Bonden webgunea (Ingelesez)
* Datuak: Q107724
* Multimedia: Thunderball (film) / Q107724
# Thunder Bay

Thunder Bay Kanadako Ontario izen bereko barrutian dagoen hiri bat da. Antzina " Fort William eta Port Arthur herri bikiak" bezala ezagutzen zen. Ontario ipar-mendebaldeko udalerririk populatuena da eta Ontario iparraldeko bigarren populatuena Greater Sudbury atzetik.
XVII. mendearen amaieran hasi zen eskualdean Europako asentamendua Kaministiquia ibaiaren ertzean larruen salerosketa postu batekin; Fort William, Port Arthur hirien eta Neebing eta McIntyre udalerrien bat egitean sortu zen hiria.
Hiriak Superior aintziraren buruan dagoen badia handitik hartzen du izena, XVIII. mendean ezaguna "Baie du Tonerre" (frantsesez Trumoiaren Badia) Frantziako mapetan. Bere portuak lotura garrantzitsua dira Kanadako Mendebaldeko aleak eta bestelako produktuak garraiatzeko, Aintzira Handietatik eta San Lorentzoko itsas bidetik, ekialdeko kostalderaino.

## Erreferentziak

* ↑ Thunder Bay History. .

## Kanpo estekak

* Thunder Bayko Udalaren webgune ofiziala (Ingelesez)
* Datuak: Q34116
* Multimedia: Thunder Bay, Ontario / Q34116
# Thunder in the Sun

Thunder in the Sun 1959an Carrollton Inc eta Seven Arts Productionsek ekoiztutako eta Paramount Picturesek banatutako western-filma da. Russell Rousek zuzendua eta Clarence Greenek ekoiztua, gidoia Russell Rousek eta Stewart Sternek idatzi zuten, James Hill eta Guy Trosperren istorio batean oinarrituak. Jatorrizko musika Cyril J. Mockridgek eta argazkilaritza Stanley Cortezek egin zuten.
Filmeko aktore nagusiak Susan Hayward eta Jeff Chandler ziren, bigarren mailako paperetan Jacques Bergerac, Blanche Yurka, Carl Esmond, Fortunio Bonanova, Alvaro Guillot eta Veda Ann Borg izanik.
Euskal Herrian El desfiladero de la muerte eta Caravane vers le soleil izenburuekin estreinatu zen bere garaian, gaztelaniaz edo frantsesez bikoiztua.

## Argumentua

* Oharra: Atal honek istorio osoa edo amaiera argitzen du.
1847an Ipar Euskal Herriko emigratzaile talde bat Mendebalde Urrunetik barneratu zen bere mahatsondoak eskualde berri batean landatzeko asmotan. Kaliforniarako bidaia egiteko Missourin Lon Bennett (Jeff Chandler) izeneko gidari zurrutari eta misogino alokatu zuten. Laster Gabrielle Dauphinez (Susan Hayward) maiteminduko da.
Filmean zenbait euskal ohitura zahar erakusten dituzte, helburu ezberdina bazuten ere: xistera arma baten moduan erabiltzen zuten, irrintziak elkarren artean harremanetan jartzeko erabiltzen zituzten, eta abar.

## Aktoreak

* Susan Hayward: Gabrielle Dauphin
* Jeff Chandler: Lon Bennett
* Jacques Bergerac: Pepe Dauphin
* Blanche Yurka: Louise Dauphin
* Carl Esmond: Andre Dauphin
* Fortunio Bonanova: Fernando Christophe
* Bertrand Castelli: Edmond Duquette
* Albert Carrier
* Felix Locher: Danielle
* Michele Marly
* Albert Villasainte
* Veda Ann Borg: Marie

## Erreferentziak

* ↑ imdb webgunearen fitxa
* ↑ www.tcm.com - Overview for Thunder in the Sun (1959)
* ↑ (Gaztelaniaz) «Cowboys y vascos (Critica de El desfiladero de la muerte).» CRITICAS DIVERTIDAS Y CHORRAS DE CINE EN ELBLOGBUSTER 2011-09-19 (Noiz kontsultatua: 2018-08-19).
* ↑ «Los vascos de "El Desfiladero de la muerte" - Vídeo Dailymotion» Dailymotion 2009-05-19 (Noiz kontsultatua: 2018-08-19).

## Kanpo estekak

* Datuak: Q7799058
# Såsom i en spegel

Såsom i en spegel (euskaraz Ispilu Ilunean Zehar) 1961eko Ingmar Bergman suediar zinema zuzendari eta gidoigileak zuzendu eta idatzitako drama film bat da. Harriet Andersson, Gunnar Björnstrand, Max von Sydow eta Lars Passgård aktoreek antzeztu zuten.
1961eko Ingelesa ez den hizkuntza batean egindako film onenaren Oscar Saria irabazi zuen.

## Argumentua

Oharra: Atal honek istorio osoa edo amaiera argitzen du.
Lau pertsona bainu bat hartu ondoren itsasotik ateratzen dira: David (Gunnar Björnstrand) idazlea eta alarguna; haren alaba Karin (Harriet Andersson), denboraldika eskizofrenia gaixoentzako ospitalean egona; Martin (Max von Sydow), Karinen senarra, lanbidez medikua; Minus (Lars Passgård), Karinen anaia den hamazazpi urtetako nerabea.
David eta Martinek sareak itsasoan bota dituzte, aldiz anai-arrebak esne bila irten dira. Afarian Davidek laster Suitzara itzuliko dela iragarri die, lehenagotik bertatik etorria zen. Anai-arrebek Minusek idatzitako antzezlan bat antzeztuko dute, gaitzat maitasuna sentitzeko modu bakarra maitasunaz idazten duenaren idazlea du. Egunsentian, David gela batean bere azken eleberria errepasatzen ari da. Karin esnatua dago. Ganberan desagertutako bere munduan dago. Gero aitaren logelan lo egingo du. David eta Minusek sareak ateratzean, Karin esnatu eta aitaren egutegian alabak duen gaixotasuna sendagaitzat duela irakurriko du. David eta Martin gai jakin batengatik uhartetik joango dira. Karinek Martini egutegian irakurritakoa aipatu eta Martinek Davidi sentipen hotzekoa izatea leporatuko dio. Davidek era berean Suitzan bere buruaz beste egiten saiatu zela azalduko dio. Karinek Minusi bere bi munduei buruz hitz egingo dio. Ondoren Minusek Karin hondartzan lehorreratua dagoen txalupa zahar batean topatuko du. David eta Martin uhartera itzultzean, Minusek Karinen nahasmen egoera azalduko die. Martinek helikoptero bat bertaratzea eskatuko du. Ekipajea egingo dute. Karin berriz ere desagertu eta ganberara igoko da. Han, margotutako paperaren atzean dagoen munduari mintzatuko zaio. Lasaigarridun txertoa ipiniko diote eta Karinek bera ikustera etorri den armiarma bati buruz mintzatuko da: "Jainkoa ikusi dut". Karin helikopteroz uhartetik eramango dute. David eta Minus uhartean bakarrik geldituko dira. Jainkoaren maitasunaz solastuko dira. Minusek honakoa dio: "Aitak nirekin hitz egin du".

## Aktoreak

* Harriet Andersson – Karin
* Gunnar Björnstrand – David
* Max von Sydow – Martin
* Lars Passgård – Minus

## Kanpo estekak

* Såsom i en spegel filmaren iragarkia ikusgai (Ingelesez)
* Såsom i en spegel filmaren IMDBko fitxa irakurgai (Ingelesez)
* Datuak: Q587498
* Multimedia: Through a Glass Darkly (film) / Q587498
# Sète

Sète (okzitanieraz Seta) Frantziako hiria da, Hérault departamenduko hiria dena.

## Geografia

Arrantza portua eta barrutiaren hiriburua, Mediterraneo itsasoa eta Thau urmaelaren kostaldean dago. 1927 arte, bere izena idazteko « Cette » erabiltzen zuten.

## Demografia

Bilakaera demografikoa :
| 1962 | 1968 | 1975 | 1982 | 1990 | 1999 | 2006 |
| 36.301 | 40.476 | 39.258 | 39.545 | 41.510 | 39.542 | 43.008 |

## Sètetar ezagunak

* Georges Brassens (1921-1981), abeslaria.

## Herri eta hiri senidetuak

* Neuburg an der Donau (Alemania)
* Cetara (Italia)
* El Jadida (Maroko)

## Galeria

* Saint Clair menditik ikusita
* Canal Royal
* Itsasargia

## Kanpo estekak

* Webgune ofiziala
* Datuak: Q191141
* Multimedia: Sète / Q191141
# Sère-en-Lavedan

Sère-en-Lavedan (frantsesez eta ofizialki: Sère-en-Lavedan) Okzitaniako udalerri bat da. Administratiboki Frantziako Pirinio Garaiak departamenduan dago, Okzitania eskualdean. 2013an 73 biztanle zituen.

## Demografia
### Biztanleria

2007an Sère-en-Lavedan udalerrian erroldatutako biztanleak 73 ziren. Familiak 28 ziren, horien artean 4 pertsona bakarrekoak ziren (4 bakarrik bizi ziren gizonak), 8 seme-alabarik gabeko familiak ziren eta 16 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 59 etxebizitza zeuden, 28 familiaren etxebizitza nagusia ziren, 29 bigarren erresidentzia ziren eta 2 hutsik zeuden. 52 etxeak ziren eta 7 apartamentuak ziren. 28 etxebizitza nagusietatik 20 bere jabearen bizilekua ziren, 6 alokairuan okupaturik zeuden eta 2 doan lagata zeuden; 2 etxek bi gela zituzten, 7 etxek hiru zituzten, 10 etxek lau zituzten eta 9 etxek bost zituzten. 21 etxek euren parking plaza propioa zuten azpian. 5 etxetan ibilgailu bat zegoen eta 19 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Sère-en-Lavedan udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 4 |
| 0 | 75-79 | 0 |
| 0 | 70-74 | 0 |
| 4 | 65-69 | 0 |
| 4 | 60-64 | 8 |
| 4 | 55-59 | 0 |
| 0 | 50-54 | 4 |
| 0 | 45-49 | 0 |
| 0 | 40-44 | 4 |
| 12 | 35-39 | 8 |
| 4 | 30-34 | 0 |
| 0 | 25-29 | 0 |
| 0 | 20-24 | 0 |
| 0 | 15-19 | 0 |
| 4 | 10-14 | 4 |
| 4 | 5-9 | 8 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 48 ziren, horien artean 34 aktiboak ziren eta 14 inaktiboak ziren. 34 pertsona aktiboetatik 32 lanean zeuden (16 gizon eta 16 emakume) eta 2 langabezian zeuden (1 gizon eta 1 emakume). 14 pertsona inaktiboetatik 7 erretiraturik zeuden, 5 ikasten zeuden eta 2 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra administrazio publikoko enpresa batena zen.
2000. urtean Sère-en-Lavedan udalerrian 4 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1324285
* Multimedia: Sère-en-Lavedan / Q1324285
# Sånger från andra våningen

Sånger från andra våningen 2000ko Roy Andersson suediar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Umore beltz zentzugabeko bineta bereizien sail baten bitartez, pelikulako pertsonaiak lekuko izango dira auto-ilara ikaragarri batean.

## Aktoreak

* Lars Nordh: Kalle
* Stefan Larsson: Stefan
* Bengt C. W. Carlsson: Lennart
* Torbjörn Fahlström: Pelle Wigert
* Sten Andersson: Lasse
* Rolando Núñez: atzerritarra

## Erreferentziak

* ↑ www.sansebastianfestival.com

## Kanpo estekak

* Datuak: Q2301516